Útvar hlavného kontrolóra
Mesta Košice

Správa o činnosti hlavného kontrolóra mesta Košice
od XXI. rokovania MZ

     V zmysle ust. § 18 ods. 4 Štatútu mesta Košice podávam správu o činnosti ÚHK mesta Košice od XXI. rokovania MZ konaného dňa 10. 12. 2008.
     Súčasťou správy o činnosti Útvaru hlavného kontrolóra sú dve  správy o vykonaných kontrolách:
-	Správu o výsledku kontroly vybavovania sťažností v Meste Košice za obdobie rokov 2007 a 2008,
-	Správu o výsledku kontroly plnenia uznesení Mestského zastupiteľstva v Košiciach prijatých v roku 2008.
     Počas obdobia od predchádzajúceho rokovania MZ som sa, okrem iného, zúčastňoval na riešení týchto aktivít ÚHK:
-	rokovanie s vedúcou oddelenia školstva a riaditeľom ZŠ Postupimská o súdnom spore medzi školou  GIRA – B. G. H. s.r.o. Giraltovce o zaplatenie faktúry,
-	rokovanie k tomuto sporu so zástupcom riaditeľa MMK, vedúcou oddelenia školstva, vedúcou oddelenia komunálneho práva, vedúcim oddelenia ŽP a stavebného poriadku (15/01/2009), stanovenie ďalšieho postupu (03/02/2009), 
-	účasť na rokovaní správnej rady Fondu zdravia (29/01/2009, 05/02/2009),
-	riešenie sťažnosti na výsledok súťaže na obstaranie služby „Predaj cestovných lístkov prostredníctvom SMS mobilných telefónov telekomunikačných operátorov na území SR“. Sťažovateľ nebol spokojný s výsledkom súťaže a namietal nesprávne zvolené  kritériá pre poskytnutie referencií o obstarávanej službe, pretože túto službu v čase vypísania súťaže neposkytoval na území SR nikto a tak nebolo možné predložiť referencie o tejto službe a jej poskytovaní za obdobie dlhšie ako 6 mesiacov. Podľa nášho názoru mal tento sťažovateľ pravdu a s našim stanoviskom sme oboznámili generálneho riaditeľa DPMK a.s. ako aj rokovanie predstavenstva DPMK a.s. s návrhom na zrušenie výsledkov tejto súťaže. O definitívnom výsledku budem informovať ústne na MZ.
-	preverenie súladu obsahu zakladacej listiny a  štatútu neziskovej organizácie Košice – Európske hlavné mesto kultúry 2013, n. o. so schváleným uznesením MZ a vyžiadanie stanoviska k rozdielom schváleného a zaregistrovaného znenia týchto listín. O výsledku budem takisto informovať ústne na MZ.

Košice 10/02/2009.

       Ing. Richard Hojer
Hlavný kontrolór mesta Košice